Document ID: 32000R2311

Uredba Komisije (ES) št. 2311/2000
z dne 18. oktobra 2000
o seznamu ukrepov, za katere se Uredba Sveta (EGS) št. 4045/89 ne uporablja, in o razveljavitvi Odločbe 96/284/ES
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 4045/89 z dne 21. decembra 1989 o pregledu transakcij, ki so del sistema financiranja Jamstvenega oddelka Evropskega kmetijskega usmerjevalnega in jamstvenega sklada, držav članic in o razveljavitvi Direktive 77/435/EGS [1], kakor je bila nazadnje spremenjena z Uredbo (ES) št. 3235/94 [2], in zlasti člena 1(4) Uredbe,
ob upoštevanju naslednjega:
(1) Člen 1(4) Uredbe (EGS) št. 4045/89 izrecno določa, da Komisija sestavi seznam ukrepov, za katere se Uredba ne uporablja. V tak seznam je treba vključiti ukrepe, ki po svoji naravi niso primerni za naknadno kontrolo v obliki pregleda trgovinskih dokumentov.
(2) Upoštevati je treba ukrepe iz Uredbe Sveta (ES) št. 1257/2000 z dne 17. maja 1999 o podpori za razvoj podeželja Evropskega kmetijskega usmerjevalnega in jamstvenega sklada (EKUJS) in o spremembi ter razveljavitvi nekaterih uredb [3].
(3) Odločbo Komisije 96/284/ES z dne 12. aprila 1996 o seznamu ukrepov, za katere se Uredba Sveta (EGS) št. 4045/89 ne uporablja [4], je treba razveljaviti, da bi upoštevali nekatere spremembe v zakonodaji Skupnosti.
(4) Ukrepi iz te uredbe so v skladu z mnenjem Odbora za Evropski kmetijski usmerjevalni in jamstveni sklad -
SPREJELA NASLEDNJO UREDBO:
Člen 1
Sistem pregledov, vzpostavljenih z Uredbo (EGS) št. 4045/89, se ne uporablja za ukrepe, naštete v Prilogi k tej uredbi.
Člen 2
Odločba 96/284/ES se razveljavi.
Člen 3
Ta uredba se uporablja od 1. novembra 2000.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. oktobra 2000

Labels: 2
4
5
6
15